นานัปการ ถ.ราชพฤกษ์ ร้านอาหาร เพลงมันๆๆ

นานัปการ ร้านอาหารบน ถ.ราชพฤกษ์ ขาเข้า เป็นร้านอาหารแนวย้อนยุค ที่ประดับตกแต่งด้วย ข้าวของเครื่องใช้ โบราณๆ ประดับตกแต่งตั้งแต่หน้าร้าน ไปจนถึงบริเวณด้านในร้าน ร้าน นานัปการ เป็นร้านอาหาร ที่มีดนตรีสดเล่นให้ฟังทุกคืนวันศุกร์ เสาร์ และอาทิตย์


***** บรรยากาศ นานัปการ ***** 

ร้าน นานัปการ จะมีโซนที่นั่งทั้งด้านนอก ที่เป็นแบบ Open air รวมถึงที่นั่งด้านในห้องแอร์ เป็นโถงใหญ่ มีวงดนตรีเล่นสดด้านใน ซึ่งก็จะเสียงดังกว่าด้านนอกมาก ที่นั่งรวมๆ ก็น่าจะเกิน 100 ที่


***** เมนู นานัปการ *****

เมนูร้านนี้เป็นเมนู ร้านอาหารทั่วไปครับ ราคาก็จะไม่ต่างจากร้านทั่วไปมากนัก  แต่อาจจะแพงกว่าทั่วไปนิดหน่อย เพราะเป็นร้านขายเครื่องดื่มแอลกอฮอลล์ด้วย 

1. ตำแหลก นานัปการ (100 บาท) ★★★ เป็นเหมือนตำมั่ว ของหลายๆที่ครับ ใส่ทุกอย่างลงไปตำรวมๆ รสอ่อนเปรี้ยวไปหน่อย ต้องขอมะนาว น้ำปลา มาปรุงเพิ่มอีกหน่อยครับ

2. หนุมานคลุกฝุ่น  (165 บาท) ★★★★ เป็นเมนูคอหมูย่าง ที่คลุกกับข้าวคั่วอีกที หมักมาออกหวานๆ เค็มๆ ตามสูตรเลยครับ ผมว่าอร่อยดี แต่ราคาสูงไปหน่อย

3. ต้มโคล้งปลาสลิดบางบ่อ (155 บาท)★★★★  เป็นต้มโคล้งที่รสจัดจ้าน ใช้ได้เลยครับ ซดร้อนๆ คล่องคอดี

4. ผัดพริกขิงปลาดุก (165 บาท)★★★★ เสิร์ฟมาบนกระบอกไม้ไผ่ ซึ่งผมไม่แน่ใจเรื่องความสะอาดนะครับ เพราะไม่รู้ว่าล้าง แล้วใช้ซ้ำเลย แล้วมีความชื้นที่ตัวไม้ สะสมไปมากๆ จะเป็นเชื้อรารึเปล่า เป็นสิ่งที่ผมไม่มั่นใจเลยจริงๆ แต่รสชาติของตัวปลาดุกผัดพริกขิง รสชาติดีครับ ทานกับข้าวด้วยจะอร่อยลงตัวมากๆ แต่ผมทานเปล่าๆ เลยจะออกรสจัดไปหน่อย 

5. เบียร์ Singha 1 ลิตร 200 บาท 

***** สรุป *****

เรื่องรสชาติอาหารผมว่า รสชาติดี จัดจ้าน อร่อยครับ คอเหล้า คอเบียร์ น่าจะชอบรสชาติแบบนี้  ดนตรีสดก็เล่นมันใช้ได้เลยครับ 

***** พิกัด & ติดต่อ นานัปการ *****

ร้าน นานัปการ อยู่ ถ.ราชพฤกษ์ ฝั่งขาเข้าครับ ถ้ามาจากถนนบรมราชชนนีขาออก ก็เลี้ยซ้ายเข้ามา ถ.ราชพฤกษ์ ข้ามสะพานข้ามคลอง แล้วร้านอยู่ซ้ายเลยครับ จอดรถหน้าร้านได้เลย

โทร : 095 571 9559
Facebook : https://www.facebook.com/nanuppakarn/

